Daily Graphic

Η ***Daily Graphic*** (*An Illustrated Evening Newspaper*) ήταν η πρώτη καθημερινή εικονογραφημένη αμερικανική εφημερίδα. Ιδρύθηκε στη Νέα Υόρκη το 1873 από τους Καναδούς χαράκτες Ζορζ-Εντουάρ Ντεσμπαρά και Ουίλιαμ Λέγκο και άρχισε να εκδίδεται τον Μάρτιο της ίδιας χρονιάς. Συνέχισε να εκδίδεται μέχρι τις 23 Σεπτεμβρίου του 1889.

## Ιστορικά στοιχεία

Έχοντας επιτύχει στην εκδοτική επιχείρηση τους στον Καναδά, οι Ντεσμπαρά και Λέγκο μετακόμισαν στη Νέα Υόρκη το 1873 για να ιδρύσουν τη *Daily Graphic*. Είχε μεγάλο αριθμό εικονογραφήσεων, ενώ στα πολυτελή χαρακτικά της περιλαμβανόταν γελοιογραφίες, αναπαραστάσεις έργων τέχνης και εικονογραφήσεις τρεχόντων ειδησεογραφικών συμβάντων και γνωστών προσωπικοτήτων. Αν και ήταν πρωτοποριακό, το έντυπο δεν αποτέλεσε οικονομική επιτυχία, με τον Ντεσμπαρά να επιστρέφει αργότερα στο Μόντρεαλ και τον Λέγκο να τον ακολουθεί τουλάχιστον από το 1879 και έπειτα.

Η διεύθυνση της εφημερίδας βρισκόταν αρχικά στα χέρια των Τσαρλς και Τζέιμς Γκούντσελ. Ο Ντέιβιντ Κρόλι, πρώην αρχισυντάκτης της *[[New York World]]*, ήταν ο πρώτος εκδότης της εφημερίδας από το 1873 έως το 1878. Ο Μαρκ Τουαίην ανέφερε με πικρία στον Κρόλι αφότου είδε το πρώτο τεύχος: «Δεν με ενδιαφέρει τόσο πολύ να διαβάζω … αλλά μου αρέσει να βλέπω εικόνες, και οι εικονογραφημένες εβδομαδιαίες εφημερίδες δεν εκδίδονται τόσο συχνά όσο τις θέλω». Ο Κρόλι ήταν υποστηρικτής του Ουώλτ Ουίτμαν και δημοσίευσε αρκετά ποιήματα του στην *Graphic*.

Μια πρώιμη διαφημιστική εκστρατεία που πραγματοποίησε η *Graphic* το 1873 ήταν η χρηματοδότηση μιας υπερατλαντικής πτήσης με αερόστατο από τον Ουάσινγκτον Ντόναλντσον. Η πτήση δεν είχε επιτυχία, ωστόσο προσέλκυσε το ενδιαφέρον του κοινού προς την εφημερίδα.

thumb|left|Σκηνή στο Σάντιταουν της Νέας Υόρκης, 4 Μαρτίου 1880. Η πρώτη φωτογραφία εφημερίδας που εμφανίστηκε με την μέθοδο halftone.
Ο χαράκτης Στίβεν Χένρι Χόργκαν συνέβαλε στις απόπειρες για φωτογραφικές εκδόσεις της εφημερίδας. Η εφημερίδα δημοσίευσε μια εικόνα του Στάινγουεϊ Χολ μέσω φωτογραφίας στις 2 Δεκεμβρίου του 1873. Και μια «Σκηνή από το Σάντιταουν της Νέας Υόρκης» εμφανίστηκε στο φύλλο της 4ης Μαρτίου 1880, η οποία ήταν η πρώτη halftone φωτογραφία που δημοσιεύτηκε σε εφημερίδα.

Η *Graphic* ήταν επίσης η πρώτη αμερικανική εφημερίδα που δημοσίευσε καθημερινό χάρτη καιρού, ξεκινώντας από τις 9 Μαΐου 1879. Η κυβέρνηση των ΗΠΑ παρείχε τον χάρτη μέσω των Μετεωρολογικών της Υπηρεσιών και πλήρωνε στην εφημερίδα το ποσό των 10 δολαρίων την ημέρα για τον σκοπό αυτό, μέχρι τον Σεπτέμβριο του 1882 όταν η υπηρεσία διακόπηκε.

Ο Άιζακ Μ. Γκρέγκορι υπήρξε αρχισυντάκτης της εφημερίδας από το 1882 έως το 1885 προτού συνεχίσει με την αρχισυνταξία του περιοδικού *[[Judge (περιοδικό)|Judge]]*.

Μια εβδομαδιαία σύνοψη με τίτλο *Weekly Graphic* προσφερόταν από την εφημερίδα και ήταν διαθέσιμη μέσω ταχυδρομικής παράδοσης.
thumb|Λεπτομέρεια χάρτη της Νέας Υόρκης του 1877 από την εταιρεία D.A. Edsall & Co., που δείχνει την τοποθεσία των γραφείων της ''Graphic''.

## Άλλες εφημερίδες

Η εφημερίδα *[[The Graphic]]* του Λονδίνου, η οποία ιδρύθηκε το 1869, ξεκίνησε την έκδοση της δικής της καθημερινής *Daily Graphic* στις 4 Ιανουαρίου 1890. Ήταν εικονογραφημένη με γελοιογραφίες και ξυλογραφίες, μιας και τα φωτοχαρακτικά και τα halftone ήταν περίπλοκα στην επεξεργασία τους.

Η *Daily Graphic* δεν σχετιζόταν με τη *[[New York Evening Graphic]]*, που εκδιδόταν μεταξύ 1924 και 1932 και ήταν γνωστή για την στήλη κοινωνικής κριτικής του Γουόλτερ Γουίντσελ.

## Εικόνες που δημοσιεύθηκαν από τη ''Daily Graphic''

Αρχείο:US presidential seals 1885 Daily Graphic.png|Έμβλημα του Προέδρου των Ηνωμένων Πολιτειών, 1885, *Daily Graphic* 
Αρχείο:Edison The Wizards Search New York Daily Graphic 1879.png|*Η αναζήτηση του μάγου* - 9 Ιουλίου 1879, New York *Daily Graphic* 
Αρχείο:Steinway hall 1873.jpg|Στάινγουεϊ Χολ, *Daily Graphic*, 1873
Αρχείο:Battle of Liberty Place.gif|Μάχη του Λίμπερτι Πλέις, 23 Σεπτεμβρίου 1874, *Daily Graphic*
Αρχείο:New York Daily Graphic Ezekiel Stone Wiggins Jan 17 1883 by Grant Hamilton.jpg|Η προφητεία του Εζέκιελ Στόουν Γουίγκινς, 17 Ιανουαρίου 1883 από τον Γκραντ Ε. Χάμιλτον


## Παραπομπές



Κατηγορία:Εφημερίδες με τόπο έκδοσης τη Νέα Υόρκη
Κατηγορία:Εφημερίδες στην αγγλική γλώσσα